
Sådan skabte den amerikanske 

regering ufomyten 

„E.T. på besøg, nedstyrtede UFOer og hemmelighedskræmmeri fra regeringen. Det er en mytologi, 
der har tryllebundet adskillige i mange generationer. Men hvad nu hvis det amerikanske militær 
har fremstillet myterne og konspirationerne som en del af deres koldkrigsspionage? For første 
gang står nogle af disse personer frem og afslører en surrealistisk, foruroligende og til tider 
tragisk historie om en skyggeverden, hvor hver løgn indeholder elementer af sandheden - men 
hvor sandheden er langt mærkeligere, end man skulle tro. 1 ' 


Af Kim Møller Hansen 



(Still fra „Mirage Men“) 


Ovenstående er programbeskrivelsen for den amerikanske 
dokumentarfilm „UFO-konspirationen" (Mirage Men) fra 2013, som 
blev sendt på DR3 den 21. april 2014 kl. 20.25. Dokumentarfilmen 
bygger især på to glimrende bøger: Mark Pilkingtons Mirage Men. A 
Journey in Disinformation, Paranoia and UFOs (Constable 2010) og 
Greg Bishops Project Beta. The Story of Paul Bennewitz, National 
Security , and the Creation of the Modem UFO Myth (Paraview 
Pocket Books 2005). Nu er dokumentaren udgivet på dvd, endda 
med en ekstra dvd med 22 interview, fraklip etc. samt et 8-siders 
hæfte. 

I dokumentaren medvirker adskillige interessante navne, heriblandt 
Greg Bishop, Mark Pilkington, Robert Emenegger, Curtis Peebles og 
George Hansen, men filmens omdrejningspunkt og hovedperson er 



AFOSI-agenten Richard Doty, der siden begyndelsen af 1980'erne, tilsyneladende har fodret og opmuntret adskillige 
kendte ufoentusiaster med opdigtede ufohistorier og har haft indflydelse på ufohistoriens gang. 

Richard Doty er ansvarlig for megen desinformation i ufoverdenen gennem tiderne og mistænkes for 
at have en del på samvittigheden. Han har med sikkerhed produceret mange falske ufodokumenter, 
og han er en af yndlingskandidaterne til at være ophavsmand til MJ-12-dokumenterne sammen med 
blandt andre Bill Moore. Dotys viden om militær jargon og procedurer etc. og Moores indgående 
kendskab til ufomyten gør dem til det perfekte makkerpar i et svindelnummer om forfalskede, 
uforelaterede regeringsdokumenter. 

Richard Dotys interesse i at samarbejde med Moore og fodre ham med falske Richard C. Doty 
ufoinformationer var foruden at skabe forvirring i ufokredse også Moores gode kontakter til (Still fra „Mirage Men“) 
videnskabsfolk i Sovjetunionen. Når Moore skrev uforelaterede breve til sine kontakter i 
Sovjetunionen, kom Doty med forslag til emner, som skulle drøftes. 

I begyndelsen af 1985 blev Richard Doty forflyttet fra Kirtland Air Force Base til Vesttyskland og tilknyttet 
kontraspionagen. Dotys overordnede fik her mistanke om, at nogle af hans rapporter om kontakt med kommunistiske 
agenter var svindel. Doty dumpede ved en løgnedetektortest, blev fjernet fra AFOSI og sendt hjem til Kirtland AFB i 
slutningen af 1986, hvor han tilbragte et år i en ubetydelig stilling. Derefter blev han tilknyttet politiet i New Mexico, 
hvor han uddannede folk i antiterror, indtil han i 2003 bestod sin juridiske eksamen og blev ansat ved statsadvokatens 
kontor i Albuquerque. 


Air Force Office of Special Investigation (AFOSI) 

Air Force Office of Special Investigation (AFOSI), også omtalt som OSI, er en slags internt FBI i det 
amerikanske flyvevåben og efterforsker kriminelle handlinger på amerikanske flyvebaser lige fra tyverier 
til mord og handel med stoffer. 

AFOSI har også ansvaret for at opdage og afværge enhver trussel mod det amerikanske 
flyvevåben og dets opgaver, dvs. at AFOSI også varetager efterretningsopgaver og 
kontraspionage. 



Den 17. november 1980 mødtes Richard Doty med den fremtrædende ufoentusiast William (Bill) L. Moore. Sidstnævnte 
var dengang tilknyttet den amerikanske ufoorganisation APRO og havde netop to måneder forinden udgivet bogen The 
Roswell Incident med Charles Berlitz som medforfatter og på grundlag af Stanton Friedmans efterforskning og var på 
en slags promotionsturné for bogen. Mødet med efterretningsagenten førte til, at Bill Moore blev hyret som en slags 
meddeler. Aftalen blev, at Moore skulle være med til at sprede misinformation blandt ufointeresserede mod til gengæld 
at få adgang til den amerikanske regerings ufohemmeligheder. En ret mærkelig aftale: Hvordan kunne Moore tro på, at 
„folk", som besidder en særlig viden og har succes med at skjule den, skulle invitere nogen som helst „indenfor" og 
bidrage med at udsprede endnu flere løgne mod til gengæld at få „sandheden" at vide? Men Moore var med på aftalen - 
og efter eget udsagn endda uden at modtage kontant betaling. Hans første offer skulle vise sig at blive Paul Bennewitz 
(1927-2003). 

Sagen om Paul Bennewitz er central i dokumentarfilmen „UFO-konspirationen" (Mirage Men). Den tragiske sag 
begynder en isnende kold og blæsende nat i vinteren 1979, hvor Paul Bennewitz træder ud på altanen i sit hjem i Four 
Hiils, en forstad til Albuquerque i New Mexico. Det skulle snart blive et tilbagevendende natligt ritual. Siden september 
havde Paul Bennewitz og hustruen Cindy observeret mangefarvede lys flyve rundt i det lille bjergområde inden for 
hegnet på Manzano Weapons Storage Complex ved Kirtland AFB, mindre end to kilometer fra deres hjem. I den 
kommende tid optog Bennewitz hundredvis af fotografier gennem sin telelinse og metervis af 8 mm film af disse 
fascinerende objekter. 










Nogle gange forsvandt lysene lynhurtigt for sekunder 
senere tilsyneladende at dukke op adskillige kilometer 
længere væk. Denne adfærd og utallige serier af mystiske 
radiosignaler var for Bennewitz det ultimative bevis på, at 
noget ikkejordisk legede kispus med menneskeheden og 
udfordrede os. Når tiden var inde, ville den 52-årige 
elektronikekspert præsentere de indsamlede data for 
landets autoriteter, som han var overbevist om uden 
tøven ville imødegå truslen fra de fremmede. 

Bennewitz udviklede sin egen „teori" om Den Store 
Sammenhæng og nedskrev den i 1988 i en rapport med 
titlen "Project Beta", der med årene voksede i både 
omfang og vanvid. Den stakkels mand blev hjulpet godt 
på vej i sine fantasier af Richard Doty og Bill Moore, og 
„UFO-konspirationen"s filmhold ved Manzano Weapons det endte med, at Bennewitz til sidst blev indlagt af 
Storage Complex, hvor en af ufohistoriens mest bizarre familien på et psykiatrisk hospital med et totalt 
sager begyndte en vinterdag i 1979. sammenbrud, hvorefter familien måtte isolere ham og 

(Still fra "Mirage Men") dermed beskytte ham. 

Men hvorfor ville AFOSI manipulere med Bennewitz? Forfatteren Greg Bishop mener, at Paul Bennewitz bl.a. kan have 
fotograferet tidlige forsøg med en fjernstyret, ubemandet robot, en såkaldt Unmanned Aerial Vehicle (UAV). Sådanne 
flyvende robotter (droner) er almindelige i dag, når fjendtlige mål skal overvåges eller tilintetgøres, men udviklingen af 


dem, som 
tophemmel 


sagtens kan have taget 10-20 ar, har naturligvis ligesom al anden våbenudvikling engang været 

Da flyvevåbnet opdagede, at Bennewitz interesserede sig lidt for 
meget for deres eksperimenter og tilmed så ud til at kunne opfange 
og delvis afkode deres radiokommunikation i forbindelse med 
eksperimenterne, besluttede det at skabe kontakt til ham, så man 
kunne følge med i, hvad han vidste. Hvis han kunne optage 
hemmelig kommunikation, så kunne sovjetiske spioner/sympatisører 
vel også - og desuden kunne Bennewitz' foredrag og kontakter med 
andre ufointeresserede vække interesse hos spioner og få dem til at 
interessere sig lidt for meget for området. Endelig kunne man miskreditere ham og andre ufoentusiaster ved at give 
ham oplysninger, der var så langt ude i hampen, at ingen ville tage dem alvorligt. Hvis han ved et uheld kom til at 
fortælle offentligheden noget sandt om radiokommunikationen, ville det drukne i aliens-vrøvl og blive ignoreret. 

Hvis dette er forklaringen på, hvad der virkelig foregik, er det ikke første gang, at efterretningstjenesterne i USA har 
gjort sig anstrengelser for at få folk til at tro på vilde ufohistorier for at skjule militære hemmeligheder, hvilket er 
dokumenteret i adskillige bøger, ligesom det er temaet i „UFO-konspirationen" (Mirage Men). De amerikanske 
myndigheder ved næppe noget om ufofænomenet, som ikke allerede er kendt af de dygtigste ufoentusiaster, men de 
har tilsyneladende intet problem med at (mis)bruge emnet til at opfylde egne behov, når situationen kræver det. 
Forfatteren Mark Pilkington - som også har skrevet dokumentarfilmens manuskript - skriver i bogen Mirage Men. A 
Journey in Disinformation , Paranoia and UFOs (Constable 2010), at hvis MJ-12 dokumenterne er misinformation 
udarbejdet og plantet af et efterretningsvæsen, så er det næppe tilfældigt, at de netop dukkede op i slutningen af 
1970'erne, samtidig med at Paul Bennewitz blev ført bag lyset af efterretningsagenter ved Kirtland Air Force Base og 
Dulce, og samtidig med at USA's nyeste, højteknologiske og superhemmelige våben F-117A Nighthawk stealth-flyet 
blev testet. Projektet blev påbegyndt i 1978, den første udgave af flyet blev prøvefløjet i juni 1981, og den første 
kampklare udgave lettede fra Area 51 i oktober 1983. Flyet forblev en hemmelighed indtil 1988. Mark Pilkington mener, 
at efterretningsvæsnet ville fjerne opmærksomheden fra Area 51 og få flyspottere til at kigge andre steder hen. Midlet 
var Bennewitz-sagen og de falske MJ-12 dokumenter. 

Paul Bennewitz' fantasier om fjendtligsindede aliens, kvægmishandlinger, underjordiske baser m.m. fik - uagtet de var 
plantet af diverse efterretningstjenester eller ej - stor betydning for interessen for ufoer op gennem 1990'erne. De nye 
temaer vandt genklang i visse kredse og er i dag en del af ufomyten. Fx vandt journalisten Linda Moulton Flowe en 
Emmy for sine dokumentarudsendelser A Strange Harvest og Strange Harvests (1993) om mystiske kvægmishandlinger 
i USA. Flowe skrev også i 1989 bogen An Alien Flarvest og er stadig en flittig og feteret gæst ved ufokonferencer. 

Paul Bennewitz-sagen er i øvrigt grundigt behandlet på dansk i bogen Projekt UFO - fro, løgne og. kolcj kng (SUFOI 
2011). Bogen er på 454 sider og udsolgt som print bog, men kan købes som en pdf på cd-rom. 

Linda Moulton Howe var tæt på at blive en del af Doty- 
cirkusforestillingen. I 1982 blev Howe kontaktet af Doty efter 
hendes første dokumentarudsendelse, hvor kvægmishandlinger 
og ufoer kobles sammen. Doty lovede hende nogle afslørende 
filmoptagelser af aliens, men han mistede tilsyneladende 
interessen for den nye, potentielle efterretningskontakt, for et 
aftalt møde om filmoptagelsen blev aflyst. Linda Moulton Howe 
beretter om dette i „UFO-konspirationen" og virker på 
optagelserne både skræmt og uligevægtig. 

(Still fra „Mirage Men“) 

I juli 1989 fortalte Bill Moore på en stor ufokonference på Aladdin 
Hotel i Las Vegas arrangeret af den amerikanske ufoorganisation 
MUFON om sit dobbeltspil og egen rolle i Bennewitz-sagen. Helt 
uventet og langt ud over den programsatte tid varede Moores tale 
næsten to timer, fordi han adskillige gange blev afbrudt af vrede 
og chokerede tilhørere. Moore fortalte, at han fortrød sine 
handlinger og især sin medvirken i Bennewitz-sagen, men at han 
håbede, at hans indrømmelser ville forhindre, at andre 
ufoentusiaster agerede hemmelige agenter. En sjælden og meget 
uskarp filmoptagelse fra Moores historiske og afslørende tale ved 
MUFON-konferencen er gengivet i „UFO-konspirationen". 

Jeg vil klart anbefale „UFO-konspirationen" (Mirage Men), da den - udover at være godt 
produceret - giver et hurtigt overblik over de vildeste ufokonspirationsteorier. Og 
Richard C. Doty? Ham ville jeg ikke købe en brugt bil af. Han giver veldokumenterede 
oplysninger, blandet med åbenlyse løgne, spekulationer, gætterier og en masse sigende 
hentydninger. Hvad, der er hvad, er svært at hitte rede i. Om han er en så vigtig brik i 
ufomytens udvikling, som han selv og andre giver udtryk for, er helt umuligt at sige 
noget sikkert om. Om han virkelig har plantet så mange vilde historier i 
ufoentusiasternes hoveder, og om han på noget tidspunkt fortæller sandheden, har for 
så vidt heller ikke nogen afgørende betydning. Han har nemlig allerede for længst 
opnået - også før „UFO-konspirationen" udkom - en særlig status og har derved påvirket 
vores forestillinger om meget af det, som til sammen udgør ufomyten. 


„ Miraøe Men. How the US qovernment created a mvth that took over the world " 

Director: John Lundberg. Writer: Mark Pilkington. Co-directors: Roland Denning, 
Kypros Kyprianou Perception Management Productions Ltd 2014. To dvd'er, 
engelsksproget, alle regioner, spilletid: 85 min. 



Timothy Good var i en årrække 
violinist i London Symphony 
Orchestra og kom derfor 
verden rundt med orkestret. 
Det gav ham mulighed for at 
tale med mange mennesker, 
som har haft ufooplevelser og 
møder med rumvæsner. Good 
fortæller, at han selv har mødt 
rumvæsner ved flere 
lejligheder, første gang den 
13. november 1963. 

(Foto: Kim Møller Hansen) 


Fra en anden planet 

„Jeg ved ikke, hvilken planet Good har opholdt sig på de sidste mange, 
mange år. Men han lever i en længst forgangen ufologisk tid og burde få 
sig en internetforbindelse eller læse fx landsmanden dr. David Clarkes 
bøger og artikler, så han kunne blive opdateret." 

Af Kim Møller Hansen 

Ovenstående er et citat fra min artikel „ Hedeslag på Islands Brygge" , som beskrev min 
oplevelse af konferencen „UFOs and Nukes" afholdt i Kulturhuset Islands Brygge i 
København den 8. juni 2013 og Timothy Goods foredrag „Earth - An Alien Enterprise" i 
særdeleshed. Det var en pinlig omgang med gamle fotos, udokumenterede påstande, 
manglende sammenhæng og intet flow serveret søvndyssende og med sigende blikke fra 
den ældre, noble herre. 

Good nævnte i foredraget adskillige gange sin kommende bog, og nu foreligger den 
murstenstykke Earth: An Alien Enterprise. The Shocking Truth Behind the Greatest 
Cover-Up in Human History. Good har tidligere skrevet flere bøger, hvor hans store idol, 
George Adamski, spiller en central rolle. Denne bog er ingen undtagelse. Good gengiver 
naivt og ureflekteret ikke blot Adamskis påstande, fantasier og filosofi, men alle mulige 
andre kontakthistorier - mange af dem mere end 50 år gamle - og uden skyggen af 
kritisk sans eller analytiske evner. Han citerer gerne anonyme kilder, som han har fået 
kendskab til på anden- eller tredjehånd, ligesom han læner sig op ad mange andre 
skribenter, heriblandt oldtimers som Harold T. Wilkins, Fred Steckling, Madeleine 
Rodeffer, Lou Zinstag og H. C. Petersen; exopolitiske venner som Nick Pope, Steven 
Greer, Bryce Zabel og så den helt upålidelige Philip J. Corso. 

Tiden har stået stille for Timothy Good i mange år. Hans bog udkommer 50 år for sent og 
bringer på ingen måde afsløringen af den sandhed, som bogtitlen lover. Men jeg tror 
faktisk, at manden selv tror på det vrøvl, han skriver. Utroligt, at forlaget også tror så 
meget på våset, at det fører til en bogudgivelse. 









Alle har i årevis vidst, at Monquzzi-billederne fra Italien, 
er et svindelnummer. Men ingen har åbenbart fortalt 
Timothy Good det. 

Timothy Good: „Earth: An Alien Enterprise. The Shocking 
Truth Behind the Greatest Cover-Up in Human History", 
352 sider, indbundet. Peoasus Books . 2014 


I denne campingtid... 



24. juni modtog SUFOI's Fotoafdeling en mail med et billede fra en i SUFOI-regi særdeles kendt person, nemlig vor 
tidligere formand, Erling Jensen, der samtidig skrev: 

For at forstyrre jer lidt, så iagttog jeg en „ufo" for en time siden. I min kikkert kunne man dog se, at det var et lille 
cykeltelt. Det kunne jeg se, fordi det på et tidspunkt tippede rundt, således at man kunne se teltåbningen. Højden var 
2-300 meter, men jeg vil tro, at I får nogle meldinger ind på det fra Københavnsområdet. 

Jeg tog et par billeder, og vedhæfter det bedste af dem. I nederste venstre del af billedet er der en plet, men det er nu 
bare snavs på linsen, sorry. 

Billedet er taget fra min adresse i Kastrup på Amager den 24. juni 2014, kl. 18:47. 

Da teltet tiltede kunne jeg i kikkerten se teltåbningen, men om der var balloner eller lignende indeni kunne jeg ikke se. 
Jeg vil ikke tro, at der i givet fald var (særlig meget) gas i, fordi det steg ikke eller kun I idt, i den tid jeg så det. Vinden 
kom fra ca. 60-70 grader, og var ikke særlig kraftig, så jeg ved ellers ikke, hvorledes det kunne svæve så godt. 
Fotoafdelingen var naturligvis interesseret i at vide, om teltet evt. kunne være gået til vejrs med en lille skypumpe, 
eller det evt. var en form for drage, men Erling Jensen oplyser, at der ingen form for snor var synlig og tilføjer: 

Hvem eller hvad der er opsendt eller fra hvor, aner jeg ikke, men det skulle undre mig meget, om ikke man har 
observeret det fra kontroltårnet i Kastrup. 


Små varmluftballoner 

Myndighederne indskærper regierne 

Af Ole Henningsen 

De danske myndigheder har i starten af juli 2014 via medierne indskærpet reglerne for flyvning 
med de små varmluftballoner. 

Ingen fabrikant eller importør af små varmluftballoner vil efter SUFOI's opfattelse være i stand til 
at bevise, at deres balloner vil stige til en max. højde på 100 m som normalt krævet af 
Traf i ksty re I se n. 

Herefter må det i praksis anses for at være forbudt at opsende dem. 

I en længere årrække har små varmluftballoner været årsag til en stadigt stigende andel af de observationsberetninger 
og fotos, der modtages af Skandinavisk UFO Information via www.ufo.dk 














Når forsommeren nærmer sig, stiger antallet af rapporter om små lys på himlen over Danmark, ligesom der dukker 
ekstra mange fotos og videooptagelser af sådanne lys op til undersøgelse hos SUFOI's Fotoafdeling - især i forbindelse 
med weekender og godt vejr. 

Det er blevet uhyre populært at opsende små varmluftballoner ved festlige lejligheder, og disse små "thailandske" 
varmluftballoner er et imponerende syn på aftenhimlen, der ofte giver anledning til stor undren hos adskillige 
mennesker, der ikke er helt tæt på opsendelsesstedet. 

Skikken stammer fra Østen 

Det er ikke kun i Danmark, at sådanne balloner indrapporteres som noget uidentificeret, dog ikke i Østen, hvorfra 
skikken med ballonopsendelser har været kendt gennem mange år og har sin oprindelse. 

Varmluftballoner bliver efterhånden opsendt året rundt og kan købes mange steder, bl.a. via internettet, og består 
almindeligvis af en „pose af rispapir" med bunden i vejret. Forneden er fastgjort et materiale, der antændes og ved 
forbrændingen sørger for opdriften og belysningen af ballonen. 

Det er vigtigt at understrege, at de små varmluftballoner kan tage sig højst ejendommelige og 
forskelligartede ud, og forskning viser da også det utroligt svære i at bedømme afstande og størrelser på 
en mørk aften- eller nattehimmel. 

De ser ofte ud til at flyve i formation, måske skifter de indbyrdes positioner, enkelte følger tilsyneladende 
andre flyveretninger, det kommer helt an på vind og andre forhold i luften. 

Lyset kan blafre, mens de flyver, eller de kan forsvinde ret hurtigt af syne, hvis de f.eks. hurtigt stiger op i 
en sky, der måske ikke kan ses i mørket, eller de „fader ud", når det brændende materiale af naturlige 
årsager slukkes. 

Og ikke mindst så er de naturligvis lydløse. 

Foto- og videooptagelser 

Hvis du en dag selv observerer noget usædvanligt på himlen og har et kamera/mobiltlf. i nærheden, så sørg først og 
fremmest for at støtte mod et fast underlag under optagelsen. 

Uskarpe og rystede optagelser er - både med almindeligt kamera og med et videokamera - naturligvis bedre end 
ingenting og understøtter derved beretningen om det observerede og mulighederne for senere at efterforske og 
forhåbentlig finde en forklaring. 

Men muligheden for en seriøs undersøgelse og en løsning på mystikken bedres betydeligt med gode optagelser. 

Forsøg også gerne undervejs at få optagelser med og uden blitz samt med og uden zoom, selv om skarphedsindstilling 
kan være svært i mørke. 

Rystede optagelser er desværre ikke et særligt godt arbejdsgrundlag for en evt. videregående undersøgelse af 
fænomenets natur, men vi er i SUFOI altid interesseret i at se alle optagelser uanset kvaliteten. 

Indberet din observation på vores hjemmeside www.ufo.dk vha. vores observationsskema og send alle optagelser i 
uredigeret/ubearbejdet form til SUFOI's Fotoafdelings . 

Send gerne i flere separate mails, hvis optagelserne overstiger ca. 20 Mb. pr. mail eller anvend 
eksempelvis httPs://www.dropbox.com/ eller andre overførselsmedier efter aftale til større filer. 

Hvordan ser de ud? 

Herunder ses en række eksempler på, hvordan optagelser af små varmluftballoner under 
forskellige omstændigheder kan se ud - og især hvordan de opleves og beskrives af observatører 
på en vis afstand. 

Små lys på himlen syd for Agen i Sydfrankrig 30. juni 2013 

Der blev i forbindelse med en hyggelig sammenkomst opsendt 50 små varmluftballoner og naturligvis fotograferet 
undervejs. 

Nogle af billederne er taget med kameraets automatiske indstilling og er ikke i fokus, dvs. billedet er ikke skarpt. Det er 
typisk denne type optagelser, der modtages fra offentligheden til undersøgelse af SUFOI's Fotoafdeling. 






Kameraets autofokus-funktion forsøger at finde „noget konkret" at indstille fokus på, men ofte 
forgæves på en mørk himmel. Derfor kan lysene på optagelsen optræde uskarpe og meget 
større end direkte observeret. 



Sådan tager optagelser af varmluftballoner sig ofte ud på en vis afstand - små hvide eller 
rød/orange lys på en mørk himmel. 




Th. ses en kraftig udsnitsforstørrelse af en anden optagelse. Her ses tydeligt det oplyste 
ballonhylster samt det markant lysere midterparti forårsaget af lyset fra det brændende 
materiale, der holder ballonen oppe. 



Forskellige faser i forfatterens opsendelse af en varmluftballon i Sydfrankrig. 

Fotos: Ole Henningsen, SUFOI Picture Library 


Lysen de objekter over Bogen se den 10. maj 2008 

IT-supporter Bernt Augustini fra Ringe fortalte i 2008 SUFOI 
om en ejendommelig - men alligevel typisk - oplevelse: 

Lørdag den 10. maj kl. ca. 22.50 kunne der ses 9 
flyvende objekter over Bogense - de kom fra sydlig 
retning mod nord. 

Først kunne der ses 4 orange klart/konstant lysende 
objekter, som fløj i formation - som ruder på et spil kort. 
Disse lys kunne følges i ca. 1 minut, hvorefter det så ud, 
som om de steg, og lysene fadede ud og forsvandt meget 
hurtigt. 

Umiddelbart efter kom et nyt objekt fra samme retning og 
med samme kurs — igen klart/konstant lysende klart og 
kraftigt gult. Forsvandt i samme retning som de andre 
fire. 

Ganske kort efter kom endnu 2 objekter fra samme 
retning og med samme kurs som de andre - igen klart 
konstant lysende klart og kraftigt gult. Forsvandt i samme 
retning som de andre. 

Der var ingen lyd at høre. 

Det hele havde en samlet varighed på ca. 5 minutter. 

Det hele blev set af mange personer ind. min kone. 
Eksperimentet tager sin begyndelse: Har j en f or ki armg ? . k an man spørge nogen, om der har 

Praktisk opsendelse af en af de være (- observationer på radar m.m. ?? 

indkøbte varmluftballoner samt 

hvordan den efterfølgende tager sig 
ud på himlen lige efter opsendelsen. 






Konstruktiv reaktion 

Efterforskning af eventuelle radarobservationer 
kom nu ikke på tale, men Bernt Augustini tog 
resolut sagen i egen hånd, da SUFOI gjorde 
ham opmærksom på, at han med meget stor 
sandsynlighed havde observeret små 
varmluftballoner. 

Han købte selv nogle balloner og opsendte 3 
stk. den 8. juni 2008, medens han 
fotograferede forløbet for at se og 
dokumentere, hvordan det tog sig ud. Og 
faktisk resulterede hans opsendelse i en 
indrapportering til SUFOI's observationsliste. 
Yderligere detaljer om 

eksperimentet: http://www.sufoi.dk/ufo- 
mails/um-2008/um08-100.php 


Endnu højere på den ikke helt mørke himmel ser varmluftballonen således ud. 

Fotos og eksperimentel opsendelse: Bernt Augustini 

Lysende objekter over København 5. august 2007 

En stor mængde små lys på himlen over København den 5. august 2007 mystificerede utroligt mange mennesker og 
resulterede i adskillige henvendelser til SUFOI. 

Den enkle forklaring var opsendelsen af en stor mængde små varmluftballoner i forbindelse med en storstilet 
bryllupsfest midt i byen. 

Første omtale af denne „masseobservation" ses her: http://www.sufoi.dk/ufo-mails/um-2007/um07-090.php 



Brudgommen har senere bekræftet 
forløbet overfor SUFOI med bl.a. 
dette fotografi, hvor de mange 
balloner opsendes af gæsterne fra 
Islands Brygge. 

Højt på himlen (øverst tv.) ses flere 
af de allerede opsendte balloner. 













Til højre. Kriminalassistent Andreas 
Holsting tog dette foto med sin 
mobiltelefon af 6 af lysene på 
himlen ved en „masseobservation", 
der vakte stor opstandelse over 
København den 5. august 2007 - 
nederst i udsnitforstørrelse. 

Foto: Andreas Holsting 



Screenprint af en af de modtagne videosekvenser (øverst) samt to udsnitsforstørrelser fra 
videoen med ændrede lys- og kontrastforhold.. 


Observatøren beretter i sin henvendelse: 

29-05-2014 - ca. kl 22.50 kigger jeg ud af toiletvindue og får øjne på en rød prik flyve hen over himlen. 

Først tænkte jeg ikke over det, men kort efter den ene prik var der en anden, så jeg tog min ipod og optog ud af 
vinduet og så op til 20 røde lys flyve hen over Midtsjælland i Greve. 

Jeg har vidste ikke, hvor jeg skulle henvise min video til, og da jeg ikke har hørt noget om det i nyhederne, synes jeg 
det vækker mere mistanke til, hvad det kan ha' været. 

Måske kan SUFOI fortælle mig, hvad der forgik aften den 29-05-2014 - Kl 22.50? 

Har en video optaget af det og har lige lagt den på YouTube. 

Videoen kan i skrivende stund ses med overskriften: 

Kampfly over Midtsjælland Bilderberg-møde: 

httPs://www.voutube.com/watch?v=caEGAY5B42o&.feature=voutube. 

SUFOI's konklusion og fotografens kommentarer 

Efter en nærmere gennemgang af videoen, downloaded fra YouTube, er der i SUFOI's Fotoafdeling ingen tvivl om ud fra 
udseende, antal objekter, flyvemåde samt vejrdata fra DMI sammenholdt med den af SUFOI modtagne 
observationsberetning: 








Der er tale om små varmluftballoner opsendt fra nærområdet med et brændende materiale i bunden til opdrift og 
belysning. 

Fotografen er absolut ikke enig i konklusionen og anfører i sin efterfølgende kommentar bl.a.: 

Jeg ikke enig i jeres konklusion, da varmluftballoner ikke flyver i formation og er underlagt vindens skæbne. 
I min video kan man tydeligt se, at disse røde prikker flyver hen over himlen mod Kastrup i formation. 
Jeg har svært ved at tro på, at det skulle være varmluftballoner, der flyver så stærkt, og hvorfor stiger de ikke opad, 
men til siden? 

Jeg tror det har relation til Bilderberggruppen. 

Indholdet af møderne er fortroligt, og derfor hører vi ikke om det i nyhederne. 

Gruppens intention er gennem uformelle møder mellem indflydelsesrige mennesker at øge forståelsen mellem 
Nordamerika og Europa. Styrekomiteen udformer og offentliggør hvert år en liste med maksimalt 100 indbudte. 
Mødestedet bliver også offentliggjort. Sikkerheden varetages af det pågældende lands efterretningstjenester. 

Det var sandsynligt et eller flere medlemmer af Bilderberg-eliten der bliv eskorteret af kampfly. 

SUFOI's Fotoafdeling tillader sig dog efter undersøgelsen af videosekvensen at være mindre konspiratorisk i sin tilgang 
til emnet og fastholder konklusionen om varmluftballoner: 

Altså ingen kampfly eller ufoer over Greve den 29. maj 2014 om aftenen. 

Flyvende ildkugle over Munkebo? 

Fyens.dk bragte i sommeren 2010 en video-sekvens, optaget den 9. juli 
2010 af Thomas Lillesøe i Munkeby ved Odense. Lyset på videoen har et 
udseende, der er ikke adskiller sig fra, hvad der tidligere er set i 
forbindelse med små varmluftballoner. 

Vindretningen iflg. DMI-vejrdata er også i overensstemmelse med noget 
vindbåret. 

Videosekvensen kan ses på adressen: 

http://www.fvens.dk/article/1659254:Indland-Fvn—Se-video—Mvstisk- 

ildkuqle-over-Munkebo?video=21375 

Varm sommer 2010 

Artiklen Varm sommer i SUFOI's gratis nyhedsbrev UFO-Mail nr. 121 giver 
en lang række ekstra eksempler på indrapporteringer og undersøgte fotos 
af små varmluftballoner fra sommeren 2010: 

http://www.sufoi.dk/ufo-mails/um-2010/uml0-121.php . 

Masser af links på YouTube 

Links til nogle få af de mange YouTube-videoer, der giver et godt indtryk af, hvordan sådanne små varmluftballoner 
kan tage sig forskelligartede ud på aftenhimlen - og ikke mindst hvordan optagelserne kan præsenteres på nettet - 
mere eller mindre seriøst: 

http://www.voutube.com/watch?v=OAbtht9uSvA&.feature=plaver detailoaoe 

http://www.voutube.com/watch?v=ZCB7dZJJtW4 

http://www.voutube.com/watch?v=fk 3zqnVQzw 

http://www.voutube.com/watch?v=YViHqSMvDAo 

http://www.voutube.com/watch7vH0QtdpqT41k 

http://www.voutube.com/watch?v=52 pI10P42A 
http://www.voutube.com/watch?v=YPm28FZiODq&feature=related . 

Myndighederne anbefaler: 

Lad være med at bruge skylanterner 

Sikkerhedsstyrelsen, Trafikstyrelsen og 
Beredskabsstyrelsen anbefaler borgerne at lade være 
med at bruge såkaldte skylanterner. 

Lanternerne kan forårsage brand, unødvendige 
udrykninger og forstyrre flysikkerheden. 

Ved bryllupper, studentergilder og andre festlige lejligheder er det blevet populært at opsende lanterner - også kaldet 
rispapirlamper. Men de smukke, svævende himmellys kan i værste fald betyde udbrændte huse, marker og forstyrre 
flysikkerheden. 

Produktet har desuden været årsag til, at redningsmandskabet har rykket ud uden grund, da nogle har forvekslet 
lanternen med nødblus. 

Derfor anbefaler Trafikstyrelsen, Beredskabsstyrelsen og Sikkerhedsstyrelsen i fællesskab, at man ikke anvender 
lanternerne. 

Udenfor kontrol 

Sikkerhedsstyrelsen har testet en række skylanterner - og selve produktet er ikke farligt. Men det kan blive farligt, når 
de svævende lys bliver sendt ud over det knastørre sommerland. 

Lanternerne er et problem, fordi brugeren ikke kan kontrollere dem. Selv om lanternen bruges efter vejledningen, er 
det umuligt at vide, hvilken retning den tager, eller hvor højt den kommer op. Det er også umuligt at sikre, at den ikke 
falder ned, før den er brændt ud. 

Hvis en flyvende lanterne falder ned, mens der er ild i den, er der risiko for, at der opstår en brand. Kommer 
lanternerne for højt op, kan de være til gene for lufttrafikken. 

Sidst, men ikke mindst kan de være skyld i unødvendige redningsaktioner, da de kan forveksles med nød blus, forklarer 
Dorthe G. Rasmussen, pressechef i Sikkerhedsstyrelsen. 

Sikkerhedsstyrelsen 


HURTIGERE END ET FLY 

Se video: Mystisk 

ildkugle over Munkebo 

I Web-TV 












Beredskabsstyrelsen, Trafikstyrelsen og Sikkerhedsstyrelsen anbefaler derfor i fællesskab, at man ikke bruger 
lanternerne uanset, hvor festlige de end kan synes at være. 

Hvad er lanterne? 

Lanternerne markedsføres under mange forskellige navne, blandt andet thailandske fredslygter, himmel lanterner, 
lyslanterner, små varmluftsballoner, japanske rislamper, flydende lanterner m.m. Der er tale om en ballonformet stål¬ 
eller bambusramme beklædt med rispapirlignende materiale. Under ballonen sidder der en tændplade, som sikrer, at 
ballonen fyldes med varm luft, så den kan svæve eller flyde som en varmluftsballon. Lanternerne fås i mange 
forskellige former, størrelser og farver og kan både svæve i luften og flyde på vandet. 

Regler om brug af lanterner 

Brug af lanterne er omfattet af Beredskabsstyrelsens bekendtgørelse om brug af åben ild og lys mv. Her fremgår det, 
at lanterner ikke må antændes i farlig nærhed af: 

• brandbare overflader 

• brandbare genstande 

• brandbare oplag 

• steder, hvor der oplagres, anvendes eller fremstilles brandfarlige, brandnærende, eksplosive eller letantændelige stoffer. 
Reglerne gælder både udendørs og indenfor. 

I perioden 1. marts til 31. oktober er det ikke tilladt at bruge lanterner på og i farlig nærhed af lyngklædte arealer, 
nåletræsplantager og lign. 

Tjek altid evt. forbud i din kommune. Hvis arealernes beskaffenhed udgør en øget brandrisiko, kan 
kommunalbestyrelsen nemlig forbyde brug af åben ild, herunder lanterner, på og i farlig nærhed af disse arealer. 

Efter beredskabslovens § 71, nr. 1, straffes den, der ikke udviser tilbørlig forsigtighed med ild, lys mv. med bøde. 

Fakta om lanterner og flysikkerhed 

Ved opsendelse af lanterner gælder Trafikstyrelsens regler for ubemandede friballoner. 

En ubemandet friballon, eller dens nyttelast, må ikke udgøre fare for personer eller ejendom på jorden. 

En ubemandet friballon, der er kategoriseret som let, kan uden tilladelse fra Trafikstyrelsen bruges på følgende vilkår: 

• Afstanden fra en flyveplads skal være mindst 5 km 

• Flyvehøjden må højst være 100 m over terræn 

• Flyvningen må ikke medføre ulemper for anden luftfart. 

Trafikstyrelsen vil normalt kun tillade opsendelse af lanterner, som benytter åben ild til opdrift, hvis det kan bevises, at 
de bliver under 100 m. 

Kilde: 

http://www.sik.dk/Forbruqer/Produktsikkerhed/Bruq-produkter-sikkert/Myndiqhederne-anbefaler-Lad-vaere-med-at- 

bruqe-skvlanterner 

SUFOI's kommentar 

Efter at de danske myndigheder i juli 2014 via medierne har indskærpet reglerne for flyvning med de små 
varmluftballoner, må det i praksis anses for at være forbudt at opsende dem. 

Ingen fabrikant eller importør af små varmluftballoner vil efter SUFOI's opfattelse være i stand til at bevise, at deres 
balloner vil stige til en max. højde på 100 m som normalt krævet af Trafikstyrelsen. 

Lolland-Falsters Folketidende 

20. februar 2014 ILD I FERIEHYTTE 

RØDBYHAVN Kinesiske lamper kan væ¬ 
re farlige. Det måtte en svensk familie 
sande, da de onsdag aften ville sende en 
af de populære papirslantemer op i luf¬ 
ten. fordi de ville markere to årsdagen 
for deres gamle fars død. mens de holdt 
fridag i en feriehytte i Lalandia. 

Vinden vendte imidlertid, så lampen 
skiftede retning og fløj ind over nabo¬ 
huset. hvor den satte sig fast på taget 
og antændte en plastictaghætte til ud¬ 
luftningen og satte ild til taget. Lolland- 
Falster Brandvæsen blev alarmeret 
omkring klokken 18.15 og var hurtigt 
fremme, men forinden var en 37-årig 
svensk mand kravlet op for at slukke il¬ 
den. men han faldt ned fra taget og øde¬ 
lagde sine bukser. Oven i dette uheld 
fik han en bøde for overtrædelse af 

„ o . i » i || beredskabsloven. Der skete ikke større 

Pas nu pa med de varmluftballoner skade 

- det kan rent praktisk gå helt galt! 




